Dit was 'n voorreg om deel te wees van die grootse produksie met spelers soos Marius Weyers, Frans Marx, Errol Ross en Wilna Snyman om maar net 'n paar te noem in 'n rolverdeling van 46 karakters. Vir ons klein vissies wat tot ses verskillende rolle gespeel het, was dit soms 'n nagmerrie om kostuum veranderings tussen die verskillende karakters en tonele gedoen te kry. Een aand, tydens 'n spesiale opvoering vir hoërskole, het Frans hom vreeslik vererg vir die skoliere se swak gedrag en al hoe vinniger begin speel en die res van ons het daarby ingeval. Die gevolg was dat dit naderhand so vinnig gegaan het dat daar nie tyd was om ons kostuums ten volle te ruil nie, jy moes net 'n hemp of 'n broek wissel en hardloop of laat wees vir jou seinwoord (cue) in die volgende toneel. Dan staan jy daar op die verhoog met helfde van die vorige karakter se kostuum en helfde van die huidige karakter s'n.